Aquesta darrera novetat forma part d'una sèrie dedicada als INSTRUMENTS. Fins ara hi ha publicats: LA VEU, EL VIOLÍ, EL SAXO, EL PIANO i LA BATERIA.És una sèrie que a més del conte, també inclou un CD amb la història narrada i una selecció de músiques representatives de cada instrument.La idea i la iniciativa és de EL MUSICAL de Bellaterra. L'il.lustrador de la sèrie és en Subi.
ADÉU A “LES ANIMALADES” Sóc en Subi, el dibuixant que durant 11 anys us ha acompanyat cada divendres amb la tira còmica de les ANIMALADES. Com heu vist, s’ha deixat de publicar i em sento amb l’obligació de donar una explicació a tots aquells que aquests dies m’heu trucat, escrit, parat pel carrer... per demanar-me què ha passat amb l’acudit setmanal. La veritat és que la decisió no ha estat desitjada sinó que ha estat imposada per la direcció del diari. El motiu: retallar despeses. Les maneres: una simple trucada telefònica. En aquests moments la sensació de tristesa m’envaeix. Potser he estat molt ingenu el pensar durant tots aquests anys que formava part d’una empresa i d’un equip de professionals que creien en la meva feina. De cop i volta i com si d’un accident de trànsit es tractés, han decidit matar els personatges que divendres rere divendres us han anat acompanyant. D’avui per demà em diuen que ja no compten amb mi. Una sensació estranya m’aclapara i un buit profund se m’imposa sense la meva voluntat. Amb tot, m’agradaria donar les gràcies a tots els lectors que m’heu estat fidels. A tots els que m’heu anat seguint, llegint, col.leccionant... Doncs heu estat vosaltres que heu donat sentit i heu fet vius els personatges de les ANIMALADES. Des d’aquí un agraïment dels més sincers. Publicat per